# Brugere og roller

1. [Brugere](users-and-roles#users)
1. [Roller](users-and-roles#roles)
2. [Webstedets adgangsmuligheder](users-and-roles#site-access)

Administrér dit tidsskrifts brugere, tildel dem roller og opret eller redigér eksisterende roller.

## <a name="users"></a> Brugere

Tidsskriftschefer og administratorer kan se en liste over alle tidsskriftets brugere. Du kan tilføje brugere, deaktivere en bruger, sende e-mails til dem, redigere deres profil eller slette dem helt.

Den nemmeste måde at finde en bruger på er at bruge søgeknappen, hvor du kan søge på navn eller rolle.

For at finde listen over alle forfattere, skal du bruge søgefunktionen, lade søgefeltet stå tomt og vælge forfatter fra dropdown-menuen. Klik dernæst på ’Søg’.

## <a name="roles"></a> Roller

Brugerrollerne afgør hvem der har adgang til hvad i det redaktionelle workflow.

Et fleksibelt rollesystem er skabt, så du kan skræddersy rollerne efter dine behov. Under fanebladet ’Roller’ kan du se en liste over de standardroller, der er etableret af systemet.

Der er mange roller og de fleste tidsskrifter har ikke brug for dem alle. Det står dig frit for at slette de roller, du ikke har brug for i dit workflow.

Du kan redigere eller fjerne eksisterende roller eller tilføje nye roller. Alle roller er blevet tildelt én eller flere adgangsmuligheder, som tillader dem at foretage forskellige handlinger i systemet:

* Forfattere kan foretage nye indsendelser
* Bedømmer aktiveres når de tilføjes til indsendelse i [det redaktionelle workflow](editorial-workflow) og får derved adgang til det trin, hvortil de er knyttet.
* Læsere kan, som alle andre brugertyper, få adgang til den læservendte del af websitet.
* Tidsskriftchefer har adgang til hele [det redaktionelle workflow](editorial-workflow), ligesom til de fleste indstillinger.
* Serieredaktører og tidsskriftsmedarbejdere har kun adgang til den del af [det redaktionelle workflow](editorial-workflow), der er knyttet til deres rolle \(se nedenfor\)

I tilknytning til adgangsniveauerne kan du begrænse roller til specifikt udvalgte trin i [det redaktionelle workflow](editorial-workflow). Dette er brugbart for professionelle assistenter, såsom manuskriptredaktører eller layout-redaktører, som hjælper på ét eller to trin i workflowet.

## <a name="site-access"></a> Webstedets adgangsmuligheder

Under fanebladet ’Webstedets adgangsmuligheder’ kan du forhindre offentlig adgang til brugerregistrering eller begrænse adgangen til den læser-vendte del af websitet til kun at gælde registrerede brugere.

