# Manuskriptredigering

1. [Orientering](copyediting#orientation)
1. [Redaktionelle valgmuligheder](copyediting#editorial-actions)

Under manuskriptredigeringen udvælger redaktøren en manuskriptredaktør til at redigere indsendelsesfilerne.

Manuskriptredaktøren, som ofte er en professionel, vil tilrette skrivestilen i overensstemmelse med de redaktionelle retningslinjer, forbedre kvaliteten og forståelsen af det skrevne og udbedre det grammatiske, så indsendelsen er klar til at blive konverteret til [publiceringsformat](/production).

Dette er det sidste trin, inden du genererer et publiceringsklart format, som f.eks. PDF og ePub. Hvis du ikke har ressourcer til at engagere en professionel manuskriptredaktør, bør du på dette trin undersøge materialet nærmere, tjek det faktuelle, ret fejlene og kommunikér med forfatteren for at få præciseret uklare pointer.

Tilføj manuskriptredaktøren ved at klikke på linket ’Tilføj’ i [deltagerfeltet](../editorial-workflow#participants).

## <a name="orientation"></a>Orientering

På manuskriptredigeringstrinnet findes der tre felter til at administrere manuskriptredigeringsprocessen.

### Filer til redigering

Alle filer valgt af redaktøren til manuskriptredigering. Det drejer sig typisk om gennemsete og reviderede filer, der har været igennem bedømmelsesprocessen.

### Drøftelser under manuskriptredigering

Redaktører og manuskriptredaktører kan bruge dette felt til at diskutere med forfatteren eller kommunikere indbyrdes. Dette kan bruges til at få afklaret uklare pointer og konklusioner, anmode om yderligere informationer fra forfatteren eller bede om accept af eventuelle tilretninger.

### Manuskriptredigeret

Manuskriptredaktøren kan uploade de endeligt redigerede filer. Det bør her dreje sig om filer, der er klar til at blive [sendt til produktionstrinnet](production).

Redaktører kan også uploade filer til dette felt.

### Deltagere

Redaktører kan tilføje manuskriptredaktører ved at klikke på linket ’Tilføj’ i deltagerfeltet. [Læs mere](../editorial-workflow#participants).

## <a name="editorial-actions"></a>Redaktionelle valgmuligheder

Der er kun én redaktionel mulighed til rådighed for redaktørerne på dette trin. Hvis du beslutter dig for at afvise indsendelsen på dette sene tidspunkt, må du gå tilbage til den forrige side/det forrige trin.

### Send til produktion

Redaktøren kan sende indsendelsen videre til [produktionstrinnet](production), når de endelige, manuskriptredigerede filer er klar. Enhver fil indsat i feltet ’[Manuskriptredigeret](#manuskriptredigeret)’ vil automatisk blive fremsendt, medmindre redaktøren vælger ikke at sende dem.

